CELEX: 62014CN0048
Language: et
Date: 2014-01-30 00:00:00
Title: Kohtuasi C-48/14: 30. jaanuaril 2014 esitatud hagi – Euroopa Parlament versus Euroopa Liidu Nõukogu

7.4.2014   
            
            
               ET
            
            
               Euroopa Liidu Teataja
            
            
               C 102/21
            
         30. jaanuaril 2014 esitatud hagi – Euroopa Parlament versus Euroopa Liidu Nõukogu
   (Kohtuasi C-48/14)
   2014/C 102/30
   Kohtumenetluse keel: prantsuse
   
      Pooled
   
   
      Hageja: Euroopa Parlament (esindajad: L. Visaggio ja J. Rodrigues)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada nõukogu 22. oktoobri 2013. aasta direktiiv 2013/51/Euratom, millega määratakse kindlaks nõuded elanikkonna tervise kaitsmiseks olmevees sisalduvate radioaktiivsete ainete eest (1);
            
         
               —
            
            
               mõista kohtukulud välja Euroopa Liidu Nõukogult.
            
         
      Väited ja peamised argumendid
   
   Parlament esitab oma hagi põhjendamiseks kolm väidet.
   Esiteks, nõukogu valitud õiguslik alus on väär, kuna vaidlustatud direktiivi esemeks olevad meetmed kuuluvad ELTL artiklis 192 nimetatud keskkonna-alaste pädevuste hulka. Seega oleks tulnud need meetmed vastu võtta nimetatud artikli alusel seadusandliku tavamenetluse kohaselt ja mitte EA artiklite 31 ja 32 alusel.
   Teiseks, vaidlustatud direktiiv kahjustab õiguskindlust, kuna kehtestab kontrolli-ja analüüsieeskirjad, mis kattuvad eeskirjadega, mis on kehtestatud juba direktiiviga 98/83/EÜ (2).
   Lõpuks, kuna nõukogu võttis vastu vaidlustatud direktiivi, rikkus nõukogu institutsioonide lojaalse koostöö põhimõtet, mis on sätestatud ELL artikli 13 lõikes 2.
   
      (1)  ELT L 296, lk 12.
   
      (2)  Nõukogu 3. novembri 1998. aasta direktiiv 98/83/EÜ olmevee kvaliteedi kohta (EÜT L 330, lk 32).